4.1 ลักษณะของผลิตภัณฑ์และบริการ

บริษัทฯ ให้บริการผลิต และประกอบชิ้นส่วนพลาสติกที่ครบวงจรตามความต้องการของลูกค้า
โดยสังเขป ดังนี้

-   หลังจากที่ได้รับคำสั่งซื้อและแม่พิมพ์ (Mold) จากลูกค้า
    บริษัทฯจะเป็นผู้ดำเนินการจัดหาวัตถุดิบต่างๆ ตามคุณสมบัติที่ลูกค้ากำหนด
    ในกรณีส่วนใหญ่ลูกค้าจะเป็นผู้กำหนดชนิด
    คุณภาพและแหล่งที่มาของเม็ดพลาสติกที่ตนต้องการให้นำมาใช้ในการผลิตสินค้าที่ตนสั่งไว้

-   บริษัทฯจะจัดซื้อเม็ดพลาสติกตามชนิด คุณภาพและแหล่งที่มาตามที่ลูกค้ากำหนด

-   บริษัทฯจะดำเนินการฉีดขึ้นรูปพลาสติกต่างๆ พร้อมทั้งให้บริการประกอบสินค้าเบื้องต้น
    (Initial Assembly)
    สำหรับสินค้าบางประเภทที่ต้องมีการประกอบเบื้องต้นก่อนส่งไปให้ลูกค้า การพ่นสี
    (Painting) การติดสติ๊กเกอร์ (Sticker) สำหรับผลิตภัณฑ์ที่ต้องการสีสันที่สวยงาม เช่น
    ชิ้นส่วนรถจักรยานยนต์ การให้บริการพิมพ์ลวดลาย หรือสีสันลงบนผลิตภัณฑ์พลาสติก
    (Silk-Screen Printing)

-   นอกจากนี้
    บริษัทได้สร้างมูลค่าเพิ่มในการให้บริการให้กับลูกค้าของบริษัทโดยการให้บริการปรับปรุง แก้ไข
    และซ่อมแม่พิมพ์เก่าเพื่อให้ประสิทธิภาพในการฉีดขึ้นรูปพลาสติกดีขึ้น
    รวมถึงการให้บริการออกแบบ และปรับปรุงขั้นตอนในการผลิตเพื่อลดต้นทุนการผลิต

บริษัทฯเน้นการควบคุมคุณภาพสินค้า ด้วยขั้นตอนการตรวจสอบและควบคุมคุณภาพ (Quality
Control & Inspection)
ตั้งแต่การจัดซื้อวัตถุดิบเพื่อเข้าสู่กระบวนการผลิตจนถึงแปรรูปเป็นสินค้าสำเร็จรูป
และบรรจุหีบห่อพร้อมที่จะนำส่งให้ลูกค้า ทั้งนี้เพื่อให้เกิดความมั่นใจ
ในสินค้าที่ผลิตออกมามีคุณภาพตามความต้องการของลูกค้า ด้วยกระบวนการผลิตที่มีประสิทธิภาพ
เครื่องจักรในการผลิตที่ทันสมัย แรงงานที่มีความสามารถ และความชำนาญสูง
และกระบวนการตรวจสอบและควบคุมคุณภาพที่เข้มงวด สินค้าของบริษัทจึงได้รับการยอมรับ
และเป็นที่พอใจของลูกค้าเสมอมา

บริษัทฯได้รับการรับรองมาตรฐานการปฏิบัติงานในกระบวนการผลิตตามมาตรฐาน ISO 9001:
2000 เมื่อวันที่ 26 พฤศจิกายน 2550 ถึงวันที่ 25 พฤศจิกายน 2553

แผนภาพแสดงลักษณะการให้บริการผลิตสินค้าของบริษัท

  บริษัท ไทยมิตซูวา (มหาชน) จำกัด
  ได้รับการส่งเสริมการลงทุนจากสำนักงานคณะกรรมการส่งเสริม
  การลงทุน บีโอไอ โดยมีสาระสำคัญ และระยะเวลาของบัตรส่งเสริมการลงทุน ดังนี้

1.  บัตรส่งเสริมการลงทุนเลขที่ 1234/สอ./2531 ลงวันที่ 23 พฤษภาคม 2531.

  บริษัทฯได้รับการส่งเสริมการลงทุนในกิจการ ผลิตผลิตภัณฑ์จากพลาสติกประเภท 5.6
  การผลิตผลิตภัณฑ์พลาสติกหรือผลิตภัณฑ์เคลือบด้วยพลาสติก และฉบับแก้ไขเพิ่มเติม ณ ปัจจุบัน
  บัตรเลขที่ 4114/2548 (21-1234/สอ./2531) ลงวันที่ 21 มกราคม 2548
  โดยได้รับสิทธิและประโยชน์ ดังนี้

-   ให้ได้รับยกเว้นอากรขาเข้าและภาษีการค้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    โดยอนุญาตให้ขยายเวลานำเข้าแม่พิมพ์ออกไปตั้งแต่วันที่ 1 มกราคม 2548 จนถึงวันที่ 31
    ธันวาคม 2555

2.  บัตรส่งเสริมการลงทุนเลขที่ 1139/2535 ลงวันที่ 24 กันยายน พ.ศ. 2535

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับผลิตภัณฑ์อิเล็กทรอนิกส์ประเภท
  4.6 การผลิตหรือประกอบผลิตภัณฑ์อิเล็กทรอนิกส์ และฉบับแก้ไขเพิ่มเติม ณ ปัจจุบัน คือ บัตร
  4914/2548 (9-1139/2535) ลงวันที่ 6 มิถุนายน พ.ศ. 2548 โดยได้รับสิทธิประโยชน์ ดังนี้

-   ให้ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศ
    เพื่อใช้ในการผลิตเพื่อการส่งออก ตั้งแต่วันที่ 13 มิถุนายน พ.ศ. 2552 จนถึงวันที่ 12
    มิถุนายน พ.ศ. 2554

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2552 จนถึงวันที่ 12 มิถุนายน พ.ศ. 2554

3.  บัตรส่งเสริมการลงทุนเลขที่ 1055/2542 ลงวันที่ 10 กุมภาพันธ์ พ.ศ. 2542

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับอุปกรณ์ไฟฟ้าและอิเล็กทรอนิกส์ต่างๆ
  ได้แก่ โครงพลาสติกเครื่องรับโทรทัศน์ เครื่องเล่นวีดีโอเทป เป็นต้น ประเภท 6.12
  การผลิตผลิตภัณฑ์พลาสติกหรือเคลือบด้วยพลาสติก และฉบับแก้ไขเพิ่มเติม ณ ปัจจุบัน บัตรเลขที่
  4440/2547 (10-1055/2542) ลงวันที่ 25 กุมภาพันธ์ พ.ศ. 2547 โดยได้รับสิทธิประโยชน์
  ดังนี้ (เปิดดำเนินการเต็มโครงการเมื่อวันที่ 10 สิงหาคม 2549)

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    ตั้งแต่วันที่ 13 มิถุนายน พ.ศ. 2552 จนถึงวันที่ 12 มิถุนายน พ.ศ. 2554

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2552 จนถึงวันที่ 12 มิถุนายน พ.ศ. 2554

4.  บัตรส่งเสริมการลงทุนเลขที่ 1519(4)/2548 ลงวันที่ 13 พฤษภาคม 2548 (
    จังหวัดนครราชสีมา)

  บริษัทฯได้รับการส่งเสริมการลงทุนในกิจการ ผลิตชิ้นส่วนพลาสติกสำหรับอุตสาหกรรมต่าง แม่พิมพ์
  (MOULD & DIE) และการซ่อมแซมแม่พิมพ์ ประเภท 4.2 กิจการผลิตเครื่องจักรและอุปกรณ์
  และ ประเภท 6.9 กิจการผลิตภัณฑ์พลาสติกหรือเคลือบด้วยพลาสติก โดยได้รับสิทธิประโยชน์
  ดังนี้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ ตั้งแต่วันที่ 28
    ธันวาคม 2548 ถึง วัยที่ 15 ธันวาคม 2553

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับแต่วันที่เริ่มมีรายได้จากการประกอบการ ตั้งแตรอบปีบัญชี 2549 ถึง 2558

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเป็นเวลา
    5 ปี นับแต่วันนำเข้าครั้งแรก ตั้งแต่วันที่ 30 กันยายน 2548 ถึง วันที่ 29 กันยายน 2553

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
    5 ปี นับแต่วันนำเข้าครั้งแรกตั้งแต่วันที่ 30 กันยายน 2548 ถึง วันที่ 29 กันยายน 2553

    0.  

4.2 การตลาดและภาวะการแข่งขัน

0.  กลยุทธ์ทางการตลาดของบริษัท

  บริษัทฯ ประกอบธุรกิจรับจ้างผลิตสินค้าที่เป็นชิ้นส่วนพลาสติก ดังนั้น
  กลยุทธ์การตลาดจึงมุ่งเน้นที่การผลิตสินค้าและบริการลูกค้าให้ได้รับความพึงพอใจสูงสุดในระยะยาว
  โดยการปรับปรุงคุณภาพการผลิตและการบริการอย่างต่อเนื่อง (Long-Term Customer
  Satisfaction) ดังนี้

-   บริษัทฯเน้นการผลิต และการจัดจำหน่ายสินค้าที่บริษัทมีความเชี่ยวชาญ
    และมองเห็นว่าภาพในอนาคตว่าสินค้านั้นมีศักยภาพที่สามารถเติบโตและทำกำไรที่ดี

-   บริษัทฯ เน้นการให้บริการแบบครบวงจรตามความต้องการของลูกค้า (One-Stop
    Services) นับตั้งแต่การให้บริการจัดหาแม่พิมพ์
    การจัดซื้อวัตถุดิบคุณภาพตามความต้องการของลูกค้า การให้บริการฉีดขึ้นรูปพลาสติก
    การประกอบชิ้นส่วนพลาสติกเบื้องต้น พิมพ์ลวดลายและสีสัน พ่นสี ติดสติ๊กเกอร์ บรรจุหีบห่อ
    และจัดส่งสินค้าให้ลูกค้า ทุกขั้นตอนอยู้ภายให้การควบคุมคุณภาพสินค้า

-   บริษัทฯใช้นโยบายการกำหนดราคาสินค้าแบบยืดหยุ่นมาเป็นเวลานานกว่า 20 ปี
    ซึ่งต้องสามารถแข่งขันได้ในตลาดโดยคำนึงถึงปริมาณสินค้าที่ลูกค้าต้องการด้วย
    ทำให้บริษัทมีความเข้าใจในโครงสร้างราคาที่เหมาะสมกับลูกค้าแต่ละรายเป็นอย่างดี

-   บริษัทฯบริหารจัดการเจ้าหน้าที่การตลาดของบริษัทดูแลและรับทราบข้อมูลของลูกค้าแต่ละรายที่เกี่ยวกับความต้องการใช้ผลิตภัณฑ์ชิ้นส่วนพลาสติก
    รวมทั้งให้ลูกค้าเข้าเยี่ยมชม และ
    ตรวจสอบคุณภาพวัตถุดิบและสินค้าได้สม่ำเสมอตามที่ลูกค้าต้องการ
    เนื่องจากบริษัทมุ่งมั่นที่จะให้บริการที่ดีและเป็นที่พอใจสูงสุดแก่ลูกค้าและเป็นการสร้างความประทับใจและความสัมพันธ์อันดีกับลูกค้าในระยะยาว

-   บริษัทฯมุ่งพัฒนาคุณภาพสินค้าและพัฒนาประสิทธิภาพการผลิต
    และเทคโนโลยีการผลิตให้สอดคล้องกับความต้องการของลูกค้าอย่างต่อเนื่อง
    เพื่อให้สามารถผลิตสินค้าที่มีคุณภาพตรงกับความต้องการของลูกค้าและราคาที่แข่งขันได้ในตลาด

ลักษณะลูกค้ากลุ่มเป้าหมาย

ลูกค้าส่วนใหญ่ของบริษัทฯ เป็นผู้ผลิตสินค้าต้นแบบ OEM (Original Equipment
Manufacturer)
รายใหญ่จากประเทศญี่ปุ่นซึ่งย้ายฐานการผลิตออกนอกประเทศญี่ปุ่นไปยังภูมิภาคอื่นทั่วโลก เช่น
Sharp, JVC, Canon, Sony, Honda, Suzuki และ Isuzu
ผู้ผลิตสินค้าเหล่านี้เป็นผู้ผลิตที่มีชื่อเสียงระดับโลกในประเภทสินค้าเครื่องใช้ไฟฟ้าและเครื่องใช้อิเล็กทรอนิกส์ประเภทออดิโอวิชชัวล์
เครื่องใช้ในสำนักงานและเครื่องใช้ในบ้าน และยานยนต์ ประเภทรถยนต์นั่ง รถยนต์เพื่อการพาณิชย์
และรถจักรยานยนต์
ผลิตภัณฑ์ที่ลูกค้าสั่งซื้อทั้งหมดจะถูกนำไปประกอบเป็นสินค้าสำเร็จรูปเพื่อจำหน่ายในประเทศไทยและส่งออกทั่วโลก
ลูกค้าส่วนใหญ่ของบริษัทฯ มีความสัมพันธ์ทางธุรกิจกับบริษัทฯมาเป็นเวลาต่อเนื่องไม่ต่ำกว่า 5 ปี
บริษัทฯจึงทราบเป็นอย่างดีถึงความต้องการของลูกค้าแต่ละรายที่มีความต้องการที่หลากหลาย

การจัดจำหน่ายและช่องทางการจัดจำหน่าย

สินค้าส่วนใหญ่ของบริษัทฯถูกจำหน่ายโดยตรงให้กับลูกค้า OEM
ที่มีฐานการผลิตอยู่ในประเทศไทยซึ่งผลิตสินค้าเพื่อจำหน่ายภายในประเทศไทยและเพื่อส่งออกไปยังตลาดต่างประเทศ
นอกจากนี้บริษัทฯยังได้ผลิตสินค้าเพื่อส่งออกโดยตรงไปยังลูกค้า OEM
ที่มีฐานการผลิตอยู่ในต่างประเทศด้วย

กลยุทธ์ในการหาลูกค้าใหม่คือ

1.  บริษัทแม่แนะนำ: บริษัทแม่แนะนำ OEM
    ให้กับบริษัทซึ่งถือว่าเป็นการให้ความช่วยเหลือทางการตลาดตามสัญญา Technical Service
    Agreement

2.  เข้าพบลูกค้าใหม่โดยตรง:
    บริษัทฯติดต่อโดยตรงกับลูกค้าใหม่และแนะนำบริษัทฯให้ลูกค้าใหม่ได้รู้จักประวัติผลงานประสบการณ์และความเชี่ยวชาญของบริษัทฯในการผลิตสินค้าและให้บริการจนเป็นที่ประทับใจลูกค้าปัจจุบันด้วยดีตลอดมา

3.  ลูกค้าเก่าและผู้จำหน่ายวัตถุดิบ(Supplier)แนะนำ:
    ทั้งลูกค้าและผู้จัดจำหน่ายวัตถุดิบที่มีความสัมพันธ์ในทางธุรกิจที่ดีกับบริษัทฯมาอย่างยาวนาน
    ได้แนะนำลูกค้ารายใหม่ให้บริษัทฯในเบื้องต้น

ภาพรวมอุตสาหกรรมผลิตภัณฑ์พลาสติก

ภาวะอุตสาหกรรมและการแข่งขัน

1. ภาพรวมอุตสาหกรรมผลิตภัณฑ์พลาสติก

ผลิตภัณฑ์พลาสติกที่ผลิตในประเทศไทย ที่สำคัญได้แก่ ถุงและกระสอบพลาสติกแผ่นฟิลม์ ฟอยล์ เป็นต้น
อุตสาหกรรมพลาสติกมีจำนวนโรงงานทั่วประเทศประมาณ 3,500 โรงงาน
(จากการสำรวจล่าสุดเมื่อปี 2552) ทั้งนี้โรงงานส่วนใหญ่มีขนาดเล็ก และมีเพียงร้อยละ 10
ที่เป็นโรงงานขนาดใหญ่ อุตสาหกรรมที่ใช้พลาสติกเป็นส่วนประกอบในการผลิตที่สำคัญ ได้แก่
บรรจุภัณฑ์ สิ่งทอ รองเท้า วัสดุก่อสร้าง ชิ้นส่วนเครื่องใช้ไฟฟ้าและอิเล็กทรอนิกส์ ชิ้นส่วนยานยนต์
เป็นต้น โครงสร้างต้นทุนในการผลิตอุตสาหกรรมผลิตภัณฑ์พลาสติกประกอบด้วย
วัตถุดิบ(เม็ดพลาสติก) ร้อยละ 70 แรงงานร้อยละ 10 – 15 พลังงานร้อยละ 8
ที่เหลือเป็นค่าใช้จ่ายอื่นๆ ร้อยละ 7-12

การส่งออก

ปี 2552 ผลิตภัณฑ์พลาสติกมีมูลค่าการส่งออกรวมประมาณ 2,154.6 ล้าน เหรียญสหรัฐฯ
ลดลงร้อยละ 14.4 เมื่อเทียบกับปีก่อน ตลาดส่งออกที่สำคัญ ได้แก่ ญี่ปุ่น สหรัฐอเมริกา อินโดนีเซีย
และออสเตรเลีย ผลิตภัณฑ์หลักที่มีมูลค่าส่งออกสูงสุด 3 ลำดับแรก ได้แก่ 1. แผ่นฟิล์ม ฟอยล์
และแถบ 2. ถุงและกระสอบพลาสติก 3.เครื่องใช้บนโต๊ะอาหารพลาสติก
โดยมีมูลค่าส่งออกประมาณ 691 490 และ 98 ล้านเหรียญสหรัฐ ฯ โดยลดลงร้อยละ 7.55
18.23 และ 18.72 เมื่อเทียบกับปีก่อน ตามลำดับ

การนำเข้า

ปี 2552 ผลิตภัณฑ์พลาสติกมีมูลค่าการนำเข้ารวมประมาณ 2,142.9 ล้าน เหรียญสหรัฐฯ
ลดลงร้อยละ 15.07 เมื่อเทียบกับปีก่อน โดยมีการนำเข้าหลอดและท่อพลาสติก แผ่นฟิล์ม
ฟอยล์และแถบพลาสติก และผลิตภัณฑ์พลาสติกอื่น ๆซึ่งมีมูลค่านำเข้าประมาณ 90 805 และ1,247
ล้านเหรียญสหรัฐ ฯ โดยลดลงร้อยละ 14.04 9.36 และ 18.46 เมื่อเทียบกับปีก่อนตามลำดับ
แหล่งนำเข้าที่สำคัญ ได้แก่ ญี่ปุ่น จีน มาเลเซีย และสหรัฐอเมริกา

สรุปภาวะอุตสาหกรรมผลิตภัณฑ์พลาสติกปี 2552

ในช่วงไตรมาสสุดท้ายของปี 2551
ได้เกิดวิกฤตเศรษฐกิจแฮมเบอร์เกอร์ที่สหรัฐอมริกาส่งผลให้เศรษฐกิจทั่วโลกชะงักงัน
รวมทั้งประเทศไทยด้วย และมีผลต่อเนื่องในช่วงไตรมาสที่ 1 และ 2
โดยเศรษฐกิจของไทยได้ชะลอตัวลงมาก ทั้งด้านการผลิต การจำหน่าย การส่งออกและการนำเข้า
อย่างไรก็ตาม อุตสาหกรรมพลาสติกเริ่มฟื้นตัวในไตรมาสที่ 3 และคาดการณ์ว่าในไตรมาสที่ 4
สถานการณ์จะดีขึ้นทั้งด้านการผลิต การจำหน่าย การส่งออก และนำเข้า ทั้งนี้เนื่องจาก
มาตรการกระตุ้นเศรษฐกิจทั้งในและ

ต่างประเทศ อาทิเช่น
สหรัฐอเมริกามีการประกาศมาตรการทางการเงินเพื่อกระตุ้นเศรษฐกิจอย่างต่อเนื่อง
หรือประเทศจีนที่มีการปรับอัตราค่าธรรมเนียมในการส่งออกสินค้าลง
เพื่อพยุงเศรษฐกิจของประเทศให้สามารถอยู่รอดได้
รวมทั้งประเทศไทยที่ยังคงมาตรการลดการเก็บค่าน้ำ ค่าไฟ รถเมล์ การแจกเช็คช่วยชาติมูลค่า
2,000 บาท โครงการไทยเข้มแข็ง เป็นต้น
ซึ่งมาตรการเหล่านี้ก่อให้เกิดการนำเงินมาหมุนเวียนในระบบเศรษฐกิจ
และเป็นแรงผลักในด้านการผลิต และลงทุนมากขึ้น
อันจะส่งผลให้อัตราการขยายตัวของอุตสาหกรรมพลาสติกดีขึ้น

แนวโน้มผลิตภัณฑ์พลาสติก ปี 2553

ในช่วงปี 2553 น่าจะดีขึ้นอย่างต่อเนื่อง จากปี 2552 เพราะมาตรการต่าง ๆ
ของทั้งในและต่างประเทศ ที่เข้าสู่ระบบเศรษฐกิจอย่างต่อเนื่อง
และจากตัวเลขทางเศรษฐกิจของประเทศคู่ค้าที่ดีขึ้นตามลำดับ
รวมทั้งตัวเลขทางเศรษฐกิจของไทยด้วย จากเหตุผลดังกล่าว น่าจะส่งผลต่อภาคอุตสาหกรรมต่าง ๆ
อาทิเช่น อุตสาหกรรมยานยนต์ อุตสาหกรรมไฟฟ้าและอิเล็กทรอนิกส์ อุตสาหกรรมบรรจุภัณฑ์ และ
อุตสาหกรรมก่อสร้าง เป็นต้น
ซึ่งอุตสาหกรรมพลาสติกถือว่าเป็นตสาหกรรมสนับสนุนจึงน่าจะได้รับอานิสงห์จากการขยายตัวของอุตสาหกรรมเหล่านี้ไปในทิศทางที่ดีด้วยเช่นกัน

2. ภาวะอุตสาหกรรม

อุตสาหกรรมรถยนต์ ปี 2552

อุตสาหกรรมรถยนต์ในปี 2552 การผลิตรถยนต์มีการชะลอตัวเมื่อเปรียบเทียบกับปีที่ผ่านมา
เนื่องจากได้รับผลกระทบจากสภาพเศรษฐกิจโลกที่ชะลอตัว
ส่งผลให้สภาพเศรษฐกิจของประเทศไทยชะลอตัวด้วย โดยตลาดรถยนต์ภายในประเทศมีการชะลอตัว
ตามสภาพเศรษฐกิจที่ส่งผลต่อความเชื่อมั่นของผู้บริโภค ประกอบกับในช่วงต้นปี 2552
สถาบันทางการเงินมีความเข้มงวดในการปล่อยสินเชื่อเช่าซื้อรถยนต์ ในขณะที่ตลาดส่งออกสำคัญ
เช่น ออสเตรเลีย และเอเชีย ก็ชะลอตัวเช่นกัน อย่างไรก็ดี ในช่วงครึ่งปีหลังของปี 2552
การจำหน่ายรถยนต์ในประเทศเริ่มฟื้นตัว
ส่วนหนึ่งเนื่องจากผู้ประกอบการมีการแนะนำรถยนต์รถยนต์รุ่นใหม่ออกสู่ตลาด

ปริมาณการผลิตรถยนต์ในปี 2552 (ม.ค.-ต.ค.) 766,671 คัน ลดลงจากช่วงเดียวกันของปี
2551 ร้อยละ 35.76 และในปี 2552 ประมาณว่า มีการผลิตรถยนต์ 986,000 คันลดลงร้อยละ
29.27 จากปี 2551 ที่มีการผลิตรถยนต์ 1,394,029 คัน โดยเป็นการผลิตรถยนต์นั่ง รถยนต์ปิกอัพ
1 ตัน และรถยนต์เพื่อการพาณิชย์อื่นๆ ประมาณร้อยละ 32, 67 และ 1 ตามลำดับ

ปริมาณการจำหน่ายรถยนต์ในประเทศปี 2552 (ม.ค.-ต.ค.) 419,755 คัน
ลดลงจากช่วงเดียวกันของปี 2551 ร้อยละ 17.53 และในปี 2552 ประมาณว่า
มีการจำหน่ายรถยนต์536,000 คัน ลดลงร้อยละ 12.71 จากปี 2551 ที่มีการจำหน่ายรถยนต์
614,078 คัน โดยเป็นการจำหน่ายรถยนต์นั่ง รถยนต์ปิกอัพ 1 ตัน รถยนต์เพื่อการพาณิชย์อื่นๆ
และรถยนต์ PPV รวม SUVประมาณร้อยละ 42 ,45, 6 และ 7 ตามลำดับ

ปริมาณการส่งออกรถยนต์ ในปี 2552 (ม.ค.-ต.ค.) 423,298 คัน ลดลงจากช่วงเดียวกันของปี
2551 ร้อยละ 36.54 โดยมีตลาดส่งออกรถยนต์นั่งที่สำคัญของไทย ได้แก่ ออสเตรเลีย
ซาอุดีอาระเบีย และฟิลิปปินส์ ซึ่งมีสัดส่วนการส่งออกร้อยละ 21.43, 13.36 และ 9.91
ตามลำดับ ตลาดส่งออกรถแวนและปิกอัพที่สำคัญของไทย ได้แก่ ออสเตรเลีย มาเลเซีย และ
อินโดนีเซีย ซึ่งมีสัดส่วนการส่งออกร้อยละ 35.77, 4.79 และ 4.49 ตามลำดับ
ตลาดส่งออกรถบัส และรถบรรทุกที่สำคัญของไทย ได้แก่ ซาอุดีอาระเบีย ออสเตรเลีย และจอร์แดน
ซึ่งมีสัดส่วนการส่งออกร้อยละ 23.33, 21.87 และ 10.68 ตามลำดับ ในปี 2552 ประมาณว่า
มีการส่งออกรถยนต์527,000 คัน ลดลงร้อยละ 32.11 จากปี 2551 ที่มีการส่งออกรถยนต์
776,241 คัน

อุตสาหกรรมรถจักรยานยนต์ ปี 2552

อุตสาหกรรมรถจักรยานยนต์ในปี 2552 ชะลอตัวเมื่อเปรียบเทียบกับปีที่ผ่านมา
ซึ่งเป็นไปตามสภาพเศรษฐกิจของประเทศไทย และประเทศคู่ค้าที่สำคัญของตu3621
.าดรถจักรยานยนต์โดยการจำหน่ายในประเทศมีการชะลอตัว
สอดคล้องกับรายได้ของลูกค้าหลักของรถจักรยานยนต์นั่นคือ เกษตรกร
ที่รายได้ปรับตัวลดลงตามราคาสินค้าเกษตร ในขณะที่ตลาดส่งออกชะลอตัว
ทั้งการส่งออกรถจักรยานยนต์สำเร็จรูป (CBU)
และรถจักรยานยนต์ในลักษณะชิ้นส่วนครบชุด(CKD-Completely Knock Down)

ปริมาณการผลิตรถจักรยานยนต์ในปี 2552 (ม.ค.-ต.ค.) 1,328,234 คัน
ลดลงจากช่วงเดียวกันของปี 2551 ร้อยละ 17.70 และในปี 2552 ประมาณว่า
มีการผลิตรถจักรยานยนต์ 1,595,000 คัน ลดลงร้อยละ 17.08 จากปี 2551
ที่มีการผลิตรถจักรยานยนต์1,923,651 คัน โดยแบ่งเป็น รถจักรยานยนต์แบบครอบครัว
(รวมรถจักรยานยนต์แบบครอบครัวและแบบสกู๊ตเตอร์) ประมาณ ร้อยละ 92
และรถจักรยานยนต์แบบสปอร์ตประมาณ ร้อยละ 8

ปริมาณการจำหน่ายรถจักรยานยนต์ในประเทศปี 2552 (ม.ค.-ต.ค.) 1,257,773 คัน
ลดลงจากช่วงเดียวกันของปี 2551 ร้อยละ 13.97 และในปี 2552 ประมาณว่า
มีการจำหน่ายรถจักรยานยนต์ 1,508,000 คัน ลดลงร้อยละ 11.47 จากปี 2551 ที่มีการจำหน่าย
1,703,375 คัน โดยแบ่งเป็น รถจักรยานยนต์แบบครอบครัว รถจักรยานยนต์แบบสกู๊ตเตอร์
และรถจักรยานยนต์แบบสปอร์ต ประมาณร้อยละ 49, 46 และ 5 ตามลำดับ

ปริมาณการส่งออกรถจักรยานยนต์สำเร็จรูป (CBU-Completely Built Up) ในปี2552
(ม.ค.-ต.ค.) 98,779 คัน ลดลงจากช่วงเดียวกันของปี 2551 ร้อยละ 15.64 และในปี 2552
ประมาณว่า มีการส่งออกรถจักรยานยนต์สำเร็จรูป (CBU) 116,000 คัน ลดลงร้อยละ 23.15
จากปี 2551 ที่มีการส่งออก 150,948 คัน โดยตลาดส่งออกรถจักรยานยนต์ที่สำคัญของไทย ได้แก่
สหรัฐอเมริกา เนเธอร์แลนด์ และเวียดนาม ซึ่งมีสัดส่วนการส่งออกร้อยละ 27.89, 16.61และ
10.17 ตามลำดับ

แนวโน้มอุตสาหกรรมยานยนต์(รถยนต์และรถจกรยานยนต์) ปี 2553

ภาวะอุตสาหกรรมรถยนต์และรถจักรยานยนต์ในปี 2553 คาดว่าจะขยายตัวประมาณร้อยละ 5-10
เมื่อเปรียบเทียบกับปีที่ผ่านมา ตามการฟื้นตัวของสภาพเศรษฐกิจโลก และเศรษฐกิจในประเทศ
สำหรับตลาดรถยนต์ในประเทศ
มีปัจจัยบวกจากนโยบายส่งเสริมการลงทุนเพื่อผลิตรถยนต์ประหยัดพลังงานมาตรฐานสากล (Eco
Car) ซึ่งจะมีผู้ประกอบการรถยนต์เปิดตัวEco Car
อีกทั้งผู้ประกอบการหลายรายมีการแนะนำรถยนต์รุ่นใหม่ออกสู่ตลาดในช่วงปลายปี2552
ซึ่งจะเป็นการกระตุ้นตลาดได้อีกทางหนึ่ง ในส่วน

ของตลาดรถจักรยานยนต์ในประเทศ
คาดว่าจะได้รับปัจจัยบวกจากราคาพืชผลทางการเกษตรที่คาดว่าจะปรับตัวสูงขึ้น
อีกทั้งนโยบายกระตุ้นเศรษฐกิจของรัฐบาลผ่านแผนปฏิบัติการไทยเข้มแข็ง
น่าจะเห็นผลที่เป็นรูปธรรมได้ ในส่วนของการส่งออกรถยนต์ และรถยนต์จักรยานยนต์
คาดว่าจะเป็นไปตามสภาพเศรษฐกิจของประเทศคู่ค้าหลัก อย่างไรก็ตาม ปัจจัยด้านราคาน้ำมัน
อัตราดอกเบี้ย อาจส่งผลต่อความต้องการเลือกซื้อรถยนต์
รถจักรยานยนต์ทั้งในประเทศและต่างประเทศได้

อุตสาหกรรมเครื่องใช้ไฟฟ้าและอิเล็กทรอนิกส์

(ช่วงเดือนมกราคมถึงตุลาคม 2552)

ภาวะการผลิต

อุตสาหกรรมเครื่องใช้ไฟฟ้าและอิเล็กทรอนิกส์ปรับตัวลดลงในช่วงเดือนมกราคมถึงเดือนตุลาคม2552
จากดัชนีผลผลิตอุตสาหกรรมเครื่องใช้ไฟฟ้าและอิเล็กทรอนิกส์ ปรับลดลงร้อยละ 8.41
เมื่อเทียบกับช่วงเดียวกันของปีก่อน เนื่องจากมีการปรับตัวลดลงเกือบทุกผลิตภัณฑ์
โดยผลิตภัณฑ์ที่ปรับตัวลดลงมากที่สุด 3 อันดับแรกได้แก่ โทรทัศน์สีขนาดจอเล็กกว่าหรือเท่ากับ 20
นิ้ว โทรทัศน์สีขนาดจอเท่ากับ 21 นิ้ว หรือมากกว่า 21 นิ้วขึ้นไป
และเครื่องปรับอากาศแบบแยกส่วน แฟนคอยล์ยูนิต ปรับตัวลดลงร้อยละ 40.86 40.53 และ
34.53 ตามลำดับ เนื่องจากความต้องการของตลาดส่งออกหลักของเครื่องปรับอากาศ ในช่วง 10
เดือนของปี 2552 ได้แก่ ตลาดอียู ปรับตัวลดลงโดยเฉพาะในช่วงไตรมาสที่ 1 และต้นไตรมาสที่ 2
ทำให้ภาพรวม 10 เดือนแรกยังคงชะลอลง ส่วนแรงขับเคลื่อนสำคัญสำหรับตลาดในประเทศนั้น
ปริมาณการผลิตเพื่อรองรับตลาดในประเทศ มีแนวโน้มสูงขึ้นจากมาตรการลดภาษีสรรพสามิต
เครื่องปรับอากาศขนาดไม่เกิน 72000 บีทียู เหลือ 0%
แต่การบริโภคโดยรวมของประเทศยังคงซบเซาจากภาวะเศรษฐกิจที่ชะลอตัวลง
ทำให้ปริมาณการขายในประเทศไม่เพิ่มสูงมากนักส่วนพัดลม และหม้อหุงข้าว
ที่ยังคงขยายตัวเพิ่มขึ้นเมื่อเทียบกับช่วงเดียวกันของปีก่อน โดยปรับตัวเพิ่มขึ้นร้อยละ 1.85 และ
1.14 ตามลำดับ เนื่องจากขณะนี้ปริมาณการขายในประเทศกระเตื้องขึ้นจากราคาขายที่ไม่สูงมากนัก
และมีแนวโน้มการปรับเปลี่ยนรุ่นใหม่ๆโดยเฉพาะหม้อหุงข้าวที่มีระบบดิจิตอลมากขึ้น
ทำให้กระตุ้นปริมาณการผลิตมากขึ้นเล็กน้อย

ในช่วง 10 เดือนแรกของปี 2552 มีการปรับเพิ่มขึ้นอย่างต่อเนื่องจากเดือนก่อนๆ
ถึงแม้จะผันผวนบ้างในบางเดือน เช่น เดือนเมษายน กรกฎาคม และเดือนตุลาคม 2552
ที่การผลิตปรับตัวลดลงจากเดือนก่อน ซึ่งสะท้อนภาวะที่มีคำสั่งซื้อในระยะสั้น
และยังคงมีความกังวลถึงความไม่แน่นอนว่าเศรษฐกิจภาพรวม
และการบริโภคมีการฟื้นตัวอย่างชัดเจนหรือไม่

ภาวะการตลาด

มูลค่าส่งออกเครื่องใช้ไฟฟ้าและอิเล็กทรอนิกส์ช่วงเดือนมกราคมถึงตุลาคม 2552
ปรับตัวลดลงร้อยละ 15.63 เมื่อเทียบกับช่วงเดียวกันของปีก่อน มีมูลค่าส่งออก 34,370.58
ล้านเหรียญสหรัฐ ทั้งนี้สินค้าหลักที่มีผลต่อการปรับตัวลดลงของมูลค่าส่งออกโดยรวม ได้แก่
ส่วนประกอบของอุปกรณ์เครื่องคอมพิวเตอร์ ที่มีมูลค่ามากกว่า 1 ใน 3 ของมูลค่าส่งออก
เครื่องใช้ไฟฟ้าและอิเล็กทรอนิกส์รวม มีการปรับตัวลดลง 15.45%
ทำให้การส่งออกโดยรวมมีภาวะหดตัวจากช่วงเดียวกันของปีก่อน
จากมูลค่าส่งออกโดยรวมของสินค้าเครื่องใช้ไฟฟ้าและอิเล็กทรอนิกส์ พบว่า
ปรับตัวลดลงในทุกตลาดโดยเฉพาะตลาดสำคัญที่มีสัดส่วนการส่งออกมากที่สุดได้แก่ ตลาดอาเซียน
มีสัดส่วนการส่งออก 16.45% หรือ 5,654.51 ล้านเหรียญสหรัฐ ทั้งนี้
สินค้าหลักที่มีการส่งออกในตลาดดังกล่าวปรับตัวลดลง ได้แก่
ส่วนประกอบของอุปกรณ์เครื่องคอมพิวเตอร์ที่มีมูลค่าส่งออกในตลาดดังกล่าว 1,546.82
ล้านเหรียญสหรัฐ ปรับตัวลดลง 12.90%
การเคลื่อนไหวของมูลค่าส่งออกในช่วงเดือนมกราคมถึงเดือนตุลาคม 2552
เป็นไปในทิศทางเดียวกับดัชนีผลผลิตอุตสาหกรรมในช่วงเดือนมกราคมถึงเดือนตุลาคม 2552
ที่ลดลงจากช่วงไตรมาสที่ 2/2552 โดยที่มูลค่าการส่งออกในเดือนเมษายนและเดือนพฤษภาคม
2552 มีค่าใกล้เคียงกับมูลค่าส่งออกในเดือนเมษายนและเดือนพฤษภาคม 2549
และปรับตัวเพิ่มขึ้นจากช่วงเดือนก่อนหน้าอย่างต่อเนื่อง

โครงสร้างตลาดส่งออกเครื่องใช้ไฟฟ้าและอิเล็กทรอนิกส์ช่วงเดือนมกราคมถึงตุลาคม 2552 พบว่า
ตลาดส่งออกหลักเดิม ได้แก่ สหรัฐอเมริกา อียู และญี่ปุ่น ยังมีสัดส่วนมูลค่าส่งออกค่อนข้างสูง
อยู่ที่ประมาณ 40.59% ถึงแม้สัดส่วนสูงแต่มีอัตราการหดตัวระดับสูงในตลาด ดังกล่าว
นอกเหนือจากวิกฤตเศรษฐกิจทำให้ภาวะตลาดทั่วโลกถดถอยแล้ว
ยังมีประเด็นเสริมจากค่าเงินและอัตราการแลกเปลี่ยนที่อ่อนค่าลงในช่วงต้นปี
ทำให้มูลค่าส่งออกไม่ปรับลดลงมากนัก ขณะที่ตลาดเอเชียและตลาดอื่นๆ เช่น จีน อาเซียน
มีอัตราการหดตัวในอัตราที่ชะลอลง โดยปรับตัวลดลง 11.74% 12.09% ตามลำดับ ทั้งนี้
ในช่วงก่อนหน้านี้ กลุ่มชิ้นส่วนและ ส่วนประกอบที่มีความต้องการจากตลาดจีนมากนั้น ในช่วง 10
เดือนที่ผ่านมาของปีนี้ปรับตัวลดลง
เนื่องมาจากการผลิตสินค้าไอทีสำเร็จรูปของจีนเพื่อส่งขายทั่วโลกปรับตัวลดลงจากความเชื่อมั่นในการจับจ่ายใช้สอยลดลง

แนวโน้มอุตสาหกรรมเครื่องใช้ไฟฟ้าและอิเล็กทรอนิกส์ปี 2553

จากการประมาณการของสถาบันไฟฟ้าและอิเล็กทรอนิกส์ พบว่า ภาวะอุตสาหกรรมเครื่องใช้ไฟฟ้าปี
2552 โดยดูจากดัชนีการส่งสินค้าของสินค้าเครื่องใช้ไฟฟ้า ประมาณการว่าจะปรับตัวลดลงร้อยละ
15.56 จากช่วงเดียวกันของปีก่อน เนื่องจากสินค้าบางผลิตภัณฑ์ปรับตัวเพิ่มขึ้น ได้แก่
อุตสาหกรรมเครื่องปรับอากาศ ปรับตัวลดลงร้อยละ 20.07
ซึ่งสอดคล้องกับการประมาณการภาวะอุตสาหกรรมเครื่องคอมเพรสเซอร์ที่ปรับตัวลดลง ร้อยละ
4.55 เช่นกัน ขณะที่อุตสาหกรรมตู้เย็นในปี 2552 ยังคงปรับตัวลดลงร้อยละ 8.59
จากช่วงเดียวกันของปีก่อน

ภาวะอุตสาหกรรมอิเล็กทรอนิกส์ในปี 2552 ประมาณการว่าจะปรับตัวลดลงร้อยละ 3.04
จากช่วงเดียวกันของปีก่อน หากพิจารณาเป็นรายผลิตภัณฑ์ พบว่า
ส่วนประกอบและชิ้นส่วนอิเล็กทรอนิกส์ ได้แก่ HDD ค่อนข้างทรงตัว 0.49% แต่ IC ปรับตัวลดลง
19.27% ทั้งนี้
เนื่องจากส่วนประกอบและชิ้นส่วนเป็นอุตสาหกรรมที่เชื่อมโยงกับความต้องการในตลาดโลก
ซึ่งตัวแปรที่ชี้นำส่วนใหญ่มาจากอุตสาหกรรมของประเทศที่มีความรุดหน้าทางเทคโนโลยี ได้แก่
ตัวแปรดัชนีผลผลิตอุตสาหกรรมของกลุ่มประเทศ OECD ดัชนีผลผลิต Electronic Index ของญี่ปุ่น
เป็นต้น ซึ่งมีการปรับตัวดีขึ้นโดยลำดับหลังจากในช่วงไตรมาสแรกและไตรมาสที่ 2 ของปี 2552
ปรับตัวลดลงจากช่วงเดียวกันของปีก่อน และกลับฟื้นตัวในช่วงไตรมาส 3 เป็นต้นมา

ภาพรวมอุตสาหกรรมเครื่องใช้ไฟฟ้าและอิเล็กทรอนิกส์ในช่วงปี2553
ปรับตัวสูงขึ้นจากช่วงเดียวกันของปีก่อน ประมาณ 18.64% ทั้งนี้
เนื่องจากอุตสาหกรรมอิเล็กทรอนิกส์ ที่ประมาณการว่าจะปรับตัวเพิ่มขึ้น ร้อยละ 22.31
ซึ่งจากการผลิตที่มีฐานตัวเลขทางสถิติที่ค่อนข้างต่ำ ในปี 2552
ประกอบกับตัวแปรที่ชี้นำการผลิตหลายตัวของประเทศพัฒนาแล้วปรับตัวสูงขึ้นในหลายประเทศ
และการเร่งตัวขึ้นของการผลิต HDD IC และเซมิคอนดักเตอร์
โดยมีผลการประมาณการอัตราการขยายตัว ปรับตัวเพิ่มขึ้น 20.53% 14.54% และ 12.86%
ซึ่งผลิตภัณฑ์สำเร็จรูปทางด้านอิเล็กทรอนิกส์ หรือ ไอที
เป็นแรงผลักดันหลักที่ทำให้ชิ้นส่วนและส่วนประกอบอิเล็กทรอนิกส์ปรับตัวสูงขึ้นอีกด้วย
ทั้งนี้ในการประมาณการดังกล่าวไม่ได้รวมตัวแปรอื่นๆ เช่น
ตัวเลขการว่างงานในสหรัฐอเมริกาที่ไม่ได้ลดลงตามภาวะเศรษฐกิจที่คาดการณ์ว่าฟื้นตัวอาจจะก่อให้เกิดผลกระทบต่อเศรษฐกิจโดยรวมอีกระลอกหรือเหตุการณ์ที่ก่อให้เกิดผลกระทบที่ไม่สามารถคาดการณ์มาก่อนล่วงหน้าได้

3.  การจัดหาวัตถุดิบเพื่อผลิต

+--------------+------+--------+---------+------+--------+---------+
| ที่ตั้ง          | วัต   |        |         | วัต   |        |         |
|              | ถุดิบเ |        |         | ถุดิบท |        |         |
|              | ม็ดพล |        |         | ี่เป็นช |        |         |
|              | าสติก |        |         | ิ้นส่วน |        |         |
+--------------+------+--------+---------+------+--------+---------+
|              | จำ   | จากใน  | จากต่า   | จำนว | จากใน  | จากต่า   |
|              | นวนผ | ประเทศ | งประเทศ | นผู้จัด | ประเทศ | งประเทศ |
|              | ู้จัดจำ |        |         |      |        |         |
|              | หน่าย |        |         | จำ   |        |         |
|              |      |        |         | หน่าย |        |         |
+--------------+------+--------+---------+------+--------+---------+
| ปทุมธานี       | 24   | 60%    | 40%     | 50   | 10%    | 90%     |
| สำนักงานใหญ่   | ราย  |        |         | ราย  |        |         |
+--------------+------+--------+---------+------+--------+---------+
| สาขาโคราช    | 7    | 93%    | 3%      | 12   | 83%    |   17%   |
|              | ราย  |        |         | ราย  |        |         |
+--------------+------+--------+---------+------+--------+---------+

0.  การจัดการผลกระทบต่อสิ่งแวดล้อมจากกระบวนการผลิต

  บริษัทฯได้ตระหนักถึงผลกระทบต่อสิ่งแวดล้อม โดยได้กำหนดมาตรการเพื่อป้องกัน แก้ไข
  และลดผลกระทบต่อสิ่งแวดล้อม ภายใต้การควบคุมและดูแลจากกรมโรงงานอุตสาหกรรม
  มาตรการที่สำคัญ เช่น
  การจัดให้มีห้องพ่นสีและให้พนักงานที่ทำการพ่นสีต้องสวมใส่หน้ากากป้องกันละอองสี
  พร้อมจัดให้มีการติดตั้งระบบม่านน้ำสำหรับดักจับละอองสีไม่ให้กระจายสู่สถานที่ทำงาน
  โดยน้ำที่ผ่านการดักจับละอองสีนี้จะทำการส่งไปบำบัดยังระบบบำบัด เพื่อแยกตะกอนสีออก
  ก่อนหมุนเวียนนำน้ำกลับมาใช้ใหม่ในกระบวนการพ่นสี ส่วนตะกอนสีนั้น
  ทางบริษัทฯได้มอบหมายให้บริษัทรับกำจัดที่ได้รับอนุญาตจากหน่วยงานราชการนำไปดำเนินการต่อไป
  การติดตั้งเครื่องดูดกลิ่นสีจากกระบวนการอบสี (Dryer)
  และจัดให้มีการตรวจสุขภาพพนักงานประจำปี เป็นประจำทุกปี